ΓΡΑΠΤΗ ΕΡΩΤΗΣΗ P-0540/00

υποβολή: Marialiese Flemming (PPE-DE) προς την Επιτροπή

(21 Φεβρουαρίου 2000)

Θέμα: Παγκόσμια Οργάνωση Εμπορίου Γεωργία, Περιβάλλον

Παρά το γεγονός ότι απέτυχε στο Seattle η προσπάθεια δρομολόγησης ενός γύρου διαπραγματεύσεων της ΠΟΕ, γίνεται διαπραγμάτευση για τα θέματα της λεγόμενης Built-in Agenda, συγκεκριμένα για τη γεωργοκτηνοτροφία και την παροχήπηρεσιών. Υπάρχει αντίθετα αβεβαιότητα για το πώς θα συνεχιστούν οι διαπραγματεύσεις για ένα νέο γύρο διαπραγματεύσεων της ΠΟΕ.

Συνεχίζει να ισχύει η ετοιμότητα που είχε επιδείξει στο Seattle η Ευρωπαϊκή Επιτροπή ενόψει της έναρξης νέου γύρου διαπραγματεύσεων της ΠΟΕ;

Πώς προτίθεται η Ευρωπαϊκή Επιτροπή να λάβειπόψη την ανάγκη συμπερίληψης των περιβαλλοντικών θεμάτων σε έναν νέο γύρο διαπραγματεύσεων της ΠΟΕ;

Ποιά μέτρα πρόκειται να λάβει η Ευρωπαϊκή Επιτροπή για να λάβειπόψη τη συμμετοχή των ΜΚΟ στο πλαίσιο των διαπραγματεύσεων της ΠΟΕ;

Σκοπεύει η Επιτροπή να διαβιβάσει στο Ευρωπαϊκό Κοινοβούλιο το σύνολο των πληροφοριών που αφορούν τις διαπραγματεύσεις;

Απάντηση του κ. Lamy Εξ ονόματος της Επιτροπής

(20 Μαρτίου 2000)

Όπως γνωρίζει το Αξιότιμο Μέλος του Κοινοβολίου, η προσέγγιση της Κοινότητας όσον αφορά ένα νέο γύρο διαπραγματεύσεων του ΠΟΕ έχει επικυρωθεί τόσο από το Συμβούλιο όσο και από το Κοινοβούλιο στο ψήφισμά του της 15ης Δεκεμβρίου 1999. Η γενική προσέγγιση όσον αφορά ένα νέο γύρο εξακολουθεί ως εκ τούτου να ισχύει.

Η προσέγγιση αυτή περιλαμβάνει την ανάγκη να εξασφαλιστεί ότι ο ΠΟΕ θα ανταποκριθεί στις βάσιμες ανησυχίες όσον αφορά τις εμπορικές συναλλαγές, όπως για παράδειγμα στον τομέα του περιβάλλοντος. Παρόλο που το θέμα είναι ακόμη αμφιλεγόμενο, η Επιτροπή είναι πεπεισμένη ότι οι βασικοί στόχοι εξακολουθούν να ισχύουν. Η Επιτροπή μελετά προς το παρόν πώς θα συμπεριλάβει αυτό το ιδιαίτερο θέμα στις συνεχείς προσπάθειές της για την έναρξη του νέου γύρου, προσπαθώντας, για παράδειγμα να εξηγήσει σαφέστερα τους στόχους, να αναλάβει δράση για να ενισχύσει την εμπιστοσύνη και να περιορίσει τις ανησυχίες ορισμένων εμπορικών εταίρων, κυρίως των αναπτυσσόμενων χωρών, και να αξιολογήσει τα μέσα με τα οποία θα επιτύχει αυτούς τους βασικούς στόχους του ΠΟΕ.

Στο πλαίσιο των προετοιμασιών για την έναρξη των μελλοντικών διαπραγματεύσεων, η Επιτροπή συνεχίζει εξάλλου την αξιολόγηση των αποτελεσμάτων της αειφόρου ανάπτυξης, που περιλαμβάνει την εξέταση του ενδεχόμενου αντίκτυπου που θα είχαν στο περιβάλλον μια περαιτέρω φιλελευθεροποίηση και τροποποιήσεις στις ρυθμίσεις του ΠΟΕ. Το Κοινοβούλιο ενημερώνεται τακτικά για τις προόδους αυτού του σχεδίου και μέλη του έχουν προσκληθεί σε συνεδριάσεις με τα κράτη μέλη και την κοινωνία των πολιτών σχετικά με αυτό το θέμα.

Η Επιτροπή προσπάθησε να εμπλέξει μη κυβερνητικές οργανώσεις (ΜΚΟ) και οργανώσεις της κοινωνίας των πολιτών τόσο στο επίπεδο του ΠΟΕ, όσο και σε κοινοτικό επίπεδο. Τα μέλη της Επιτροπής που είναιπεύθυνα για το εμπόριο είχαν αρκετές διαβουλεύσεις με τις ΜΚΟ πριν από το Seattle. Στον ΠΟΕ η Επιτροπή έκανε προτάσεις για ναπάρχει μεγαλύτερη διαφάνεια όσον αφορά τα έγγραφα και για να εντατικοποιηθεί ο διάλογος με τις κοινότητες των ΜΚΟ τόσο σε κοινοτικό επίπεδο, όσο και σε επίπεσο ΜΚΟ.

Όσον αφορά τη διαβίβαση πληροφοριών στο Κοινοβούλιο, το Αξιότιμο Μέλος του Κοινοβουλίου γνωρίζει ότι η Επιτροπή έχει αναλάβει να παρέχει τακτικά έγγραφα και πληροφορίες το Κοινοβούλιο, τόσο κατά την προετοιμασία όσο και κατά τη διάρκεια των διαπραγματεύσεων, εφόσον είναι σκόπιμο.